CELEX: 32008R1095
Language: lv
Date: 2008-11-06 00:00:00
Title: Komisijas Regula (EK) Nr. 1095/2008 ( 2008. gada 6. novembris ), ar ko attiecībā uz lopbarības piedevas monenzīnnātrija ( coxidin ) atļaujas noteikumiem groza Regulu (EK) Nr. 109/2007 (Dokuments attiecas uz EEZ)

7.11.2008   
            
            
               LV
            
            
               Eiropas Savienības Oficiālais Vēstnesis
            
            
               L 298/3
            
         
      KOMISIJAS REGULA (EK) Nr. 1095/2008
   (2008. gada 6. novembris),
   ar ko attiecībā uz lopbarības piedevas monenzīnnātrija (coxidin) atļaujas noteikumiem groza Regulu (EK) Nr. 109/2007
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Piedevai monenzīnnātrijam (coxidin) izsniedza atļauju ar dažiem nosacījumiem saskaņā ar Regulu (EK) Nr. 1831/2003. Ar Komisijas Regulu (EK) Nr. 109/2007 (2) atļāva uz desmit gadiem lietot šo piedevu gaļas cāļu un tītaru barībā, saistot atļauju ar atļaujas turētāju, kas drīkst laist šo piedevu apgrozībā.
            
         
               (2)
            
            
               Regulā (EK) Nr. 1831/2003 ir paredzēta iespēja grozīt piedevas atļauju pēc atļaujas turētāja pieprasījuma un Eiropas Pārtikas nekaitīguma iestādes (“iestādes”) atzinuma saņemšanas.
            
         
               (3)
            
            
               Lopbarības piedevas monenzīnnātrija (coxidin) atļaujas turētājs ir iesniedzis pieteikumu, kurā tas ierosina mainīt atļaujas noteikumus, samazinot piedevas izdalīšanās laikposmu pirms nokaušanas un nosakot galīgo maksimālo atlieku līmeni (MRL).
            
         
               (4)
            
            
               Iestāde pēc tam, kad bija atkārtoti veikusi novērtējumu par iedarbību uz cilvēkiem, 2008. gada 18. jūnijā publicētajā atzinumā (3) secināja, ka var noteikt vienas dienas izdalīšanās laikposmu attiecībā uz coxidin, ko pievieno gaļas cāļu un tītaru barībai. Atļaujas turētājs neiesniedza jaunus datus, kas ļautu iestādei ierosināt galīgo MRL.
            
         
               (5)
            
            
               Tāpēc attiecīgi jāgroza Regula (EK) Nr. 109/2007.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 109/2007 pielikumu aizstāj ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 6. novembrī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  OV L 31, 6.2.2007., 6. lpp.
   
      (3)  Zinātnes ekspertu grupas dzīvnieku barībā izmantoto piedevu un produktu vai vielu jomā (FEEDAP) pēc Eiropas Komisijas pieprasījuma sagatavots zinātnisks atzinums par coxidin izdalīšanās laikposmu attiecībā uz gaļas cāļiem un tītariem un pagaidu maksimālā atlieku līmeņa atkārtotu pārbaudi. The EFSA Journal (2008) 731, 1.–14. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
               
                  Pagaidu maksimālais atlieku līmenis (MRL) attiecīgajos dzīvnieku izcelsmes pārtikas produktos
               
            
                  aktīvās vielas mg uz kg kompleksās barības ar mitruma saturu 12 %
               
            
                  Kokcidiostati un histomonostati
               
            
                  5 1 701
               
               
                  
                     Huvepharma
                  
                  
                     nv Beļģija
               
               
                  Monenzīnnātrijs
                  
                     (Coxidin)
                  
               
               
                  
                               
                           
                           
                              
                                 Aktīvā viela
                              
                              C36H61O11Na
                              Poliētera monokarboksilskābes nātrija sāls, ko ražo Streptomyces cinnamonensis, 28682 LMG S-19095 pulvera veidā.
                              Sastāva attiecības:
                              
                                           
                                       
                                       
                                          Monenzīns A: ne mazāk par 90 %
                                       
                                    
                                           
                                       
                                       
                                          Monensin A + B: not less than 95 %
                                       
                                    
                                           
                                       
                                       
                                          Monenzīns C: 0,2–0,3 %
                                       
                                    
                        
                               
                           
                           
                              
                                 Piedevas sastāvs
                              
                              Monenzīnnātrija tehniskā viela atbilst šādai monenzīna aktivitātei: 25 %
                              Perlīts: 15–20 %
                              Kviešu klijas 55–60 %
                           
                        
                               
                           
                           
                              
                                 Analīzes metode
                                  (1)
                              
                              Aktīvā vielas noteikšanas metode: augstas izšķirtspējas šķidruma hromatogrāfija (HPLC) ar pēckolonnas derivatizāciju un UV noteikšanu (λ = 520 nm).
                           
                        
               
                  Gaļas cāļi
               
               
                  —
               
               
                  100
               
               
                  125
               
               
                  
                              1.
                           
                           
                              Aizliegts lietot vismaz vienu dienu pirms kaušanas.
                           
                        
                              2.
                           
                           
                              Piedevu iekļauj kombinētajā lopbarībā premiksa veidā.
                           
                        
                              3.
                           
                           
                              Maksimālā atļautā monenzīnnātrija deva papildbarībā:
                              
                                          —
                                       
                                       
                                          gaļas cāļiem – 625 mg/kg,
                                       
                                    
                                          —
                                       
                                       
                                          tītariem – 500 mg/kg.
                                       
                                    
                        
                              4.
                           
                           
                              Monenzīnnātriju nejauc ar citiem kokcidiostatiem.
                           
                        
                              5.
                           
                           
                              Lietošanas pamācībā jānorāda:
                              “Bīstams zirgu dzimtas dzīvniekiem. Šī barība satur jonoforu: nedrīkst lietot kopā ar tiamulīnu, un jāuzrauga iespējamā negatīvā reakcija, lietojot vienlaikus ar citām zālēm.”
                           
                        
                              6.
                           
                           
                              Jāvalkā piemērots aizsargapģērbs, cimdi un acu/sejas aizsargs. Ja telpas netiek pietiekami ventilētas, jālieto piemērots respirators.
                           
                        
               
                  6.2.2017.
               
               
                  25 μg monenzīnnātrija uz kg mitras ādas + tauku.
                  8 μg monenzīnnātrija uz kg mitru aknu, mitru nieru un mitru muskuļu.
               
            
                  Tītari
               
               
                  16 nedēļas
               
               
                  60
               
               
                  100
               
            
         (1)  Sīkāka informācija par analīzes metodi ir atrodama Kopienas references laboratorijas tīmekļa vietnē: www.irmm.jrc.be/crl-feed-additives